ZÁKAZKA NA POSKYTNUTIE SLUŽBY 
Predmet zákazky: 
Projektová dokumentácia  stavby „Obnova bytového domu, Sládkovičova 3, Košice“
___________________________________________________________________________________

		PODROBNÝ OPIS PREDMETU ZÁKAZKY

	Predmetom zákazky je vyhotovenie a dodanie jednostupňového projektu stavby „Obnova bytového domu, Sládkovičova 3, č.súp.1962, Košice“. 

	Technické údaje o stavbe bytového domu:
	Bytový dom je umiestnený v Mestskej časti Košice Severné mesto na pozemku parcely reg. „C“ č.1422/4, okres Košice I., obec: Košice – Sever, katastrálne územie: Severné mesto. 
	Jedná sa o bytový dom systému T-06B trojtrakt postavený v rokoch 1968 až 1970. Ide 
o 9 podlažný panelový objekt (š.14,25 x dl.32,95 x v.26,40 m) s technickým suterénom nad úrovňou upraveného terénu s využitím  pohotovostných bytov (pôvodné využite slobodáreň), obytné časti sú po stranách a v strede je chodba, schodisko je centrálne v jeho v zrkadle je umiestnený výťah pre 2-3 osoby, strecha je riešená plochá s čiastočným spádovaním a s vnútorným odvodnením. Objekt je napojený na inžinierske siete elektro, plyn, kanalizácia, vodovod, teplovod. Dopravné napojenie je z ulice Sládkovičova.
	V roku 1996-1997 boli v bytovom dome vykonané rozsiahlejšie stavebné úpravy spočívajúce vo výmene elektroinštalačných,  zdravotechnických a plynových rozvodov, čiastočne boli vymenené vykurovacie telesá, došlo k výmene podlahovín, k vyspraveniu poškodených častí strechy, k výmene bytových jadier, zariaďovacích predmetov, kuchynských liniek, k oprave dverí i okien, k oprave povrchových úprav stien a stropov, k zatepleniu schodiskového priestoru a stropu technického suterénu s vykonaním hydroizolácie suterénu, k vyspraveniu vonkajšej fasády. Týmito stavebnými úpravami bolo vytvorených 95 b. j. pre pohotovostné (sociálne) ubytovanie, z toho sú 2 b.j. dvojizbové byty s príslušenstvom o ploche 48,91 m2 a 64,10 m2 a 93 b.j. je jednoizbových s príslušenstvom (predsieň, vstavané skrine, kúpeľňa, WC, kuchyňa s kuchynskou linkou 120 cm, obývacia izba o svet. výške miestností 2,63 m2) a o rôznych podlahových plochách (28,90 m2, 33 m2, 38,91 m2), 32 b.j. má aj loggiu s rozlohou 4,14 m2.
V roku 2003 boli zrealizované stavebné úpravy spočívajúce z odstránenia systémových porúch bytového domu prikotvením obkladových dielcov konštrukčného systému severnej steny a jej zateplením (len severná stena).
 
		Účel a zámer rekonštrukcie:
	Zámerom projektu rekonštrukcie je vytvorenie prevažne dvojizbových, miestami jedno, resp. troj izbových bytov – nutné dispozičné preriešenie jestvujúcich jednoizbových bytov s čím súvisia práce obnovy všetkých interiérových povrchov, stavebných prvkov, zariadení, vnútorných rozvodov a vybavenia bytov. Nie je vylúčené, že zmenou dispozície bytov sa zmení aj účel využitia jednotlivých miestností. Súčasťou projektu bude aj riešenie modernizácie zdvíhacieho zariadenia – výťahu, riešenie zateplenia bytového domu s nutným uvažovaním výmeny dverných a okenných konštrukcií vrátane obnovy loggií (zasklenie), prehodnotenie stavu a opravy strechy, riešenie statickej dopravy, interiérového vybavenia (kuchynská linka, sporák). 

	Rozsah a definícia jednostupňového projektu:
	Jednostupňový projekt je skĺbenie projektu pre stavebné povolenie a realizačného projektu. Projekt bude slúžiť aj na získanie stavebného povolenia vyžadovaný zákonom č. 50/1976 Zb. v znení neskorších predpisov (Stavebný zákon) a vykonávacími predpismi k tomuto zákonu nevyhnutný pre vydanie stavebného povolenia a následnú realizáciu stavby. Jednostupňový projekt stavby bude teda technická dokumentácia týkajúca sa stavby, v papierovej a digitálnej forme (pdf, dwg) v 6-tich vyhotoveniach, zhotovovaná Zhotoviteľom podľa požiadaviek Objednávateľa a dotknutých štátnych orgánov a inštitúcii. 

	Pre podrobný rozsah a obsah projektu stavby je záväzná aktuálna Príloha č.4 Sadzobníka pre navrhovanie ponukových cien projektových prác a inžinierskych činností UNIKA o min. obsahu:
•	Sprievodná a súhrnná správa s charakteristikou územia stavby s urbanistickým, architektonickým a stavebno-technickým riešením, s údajmi o technologickej časti stavby
•	Umiestnenie stavby na pozemku – celková situácia stavby na podklade katastrálnej mapy,
•	Dokumentácia stavebných objektov: technická správa, výkresy, výkazy výmer, rozpočet pre:
•	časť Stavebná/ Architektúra   - pôdorysy základov, technického suterénu, 1. až 8. poschodia, strecha, rezy, pohľady, špecifikácia okien, dverí, vnútorného vybavenia, technické zdvíhacie zariadenie (výťah), zateplenie obvodových konštrukcií vrátane obnovy loggií, odvod dažďovej vody, atď.. Výkresy budú v mierke 1:50 a budú prehĺbené o detaily a presné skladby konštrukcií.
•	časť Statika - statický posudok a výpočet - posúdenie všetkých konštrukčných prvkov zo statického hľadiska a možnosti zásahov do stavebných konštrukcií.
•	Prípojky - Prípojka pitnej vody, prípojka plynu, prípojka na verejnú kanalizáciu, prípojka NN el. energie, teplovod – ostávajú jestvujúce, 
•	Vnútorné rozvody  
- časť ZTI   - voda (SV+TV) 
	- kanál (splaškové a odpadové vody, po prípade rozvod pre odvod dažďových vôd, ...),  
- časť ELI – rozvody v bytoch s priamym meraním pre každý byt samostatne, spoločné priestory a zariadenia domu so samostatným meraním, bleskozvod, domáci telefón, ...
- časť ÚK – rozvody tepla v dome, vykurovacie telesá,  pomerové meranie,  regulácia, ...
- časť VZT - odvetranie WC a kúpeľni, odsávanie z kuchýň, práčovne, ...
- časť Plynoinštalácia – pre potreby varenia, nie na vykurovanie 
•	časť Protipožiarna bezpečnosť stavby – posúdenie objektu z hľadiska požiarnej bezpečnosti – rozvody požiarneho vodovodu, požiarna výzbroj, atď.
•	časť Statická doprava – posúdenie potreby nárastu parkovacích miest - projekt pre vytvorenie nových parkovacích státí a prístupovej komunikácie k novovytváranému parkovisku podľa prepočtu, napojenie na existujúci dopravný systém

	Jednostupňový projekt bude slúžiť aj pre zabezpečenie zhotoviteľa stavby, preto má spĺňať požiadavky na opis predmetu zákazky podľa § 34 zákona č.25/2006 Z. z. v znení neskorších predpisov.

	Súčasťou predmetu zákazky je aj výkon inžinierskej činnosti pre projektovú prípravu stavby a výkon autorského dohľadu počas celej doby realizácie stavby. Rozsah a obsah je vymedzený v ustanoveniach obchodných podmienok (čl. II bod 2.).

Príloha:
Situácia umiestnenia bytového domu

	Podrobný opis predmetu zákazky po odbornej stránke zostavil:
Oddelenie výstavby, investícií a stavebného úradu - referát výstavby
Ing. Andrea Vedral  - referent pre výstavbu